Sara Bernhardt

thumb|upright=1|**Sara Bernhardt** anno 1864 a  lucis ope picta
**Sara Bernhardt** (Lutetiae mense Octobri ut videtur 1844 nata; ibidem mortua die 26 Martii 1923) fuit actricum Francicarum saeculi XIX exeuntis celeberrima.

Origo et iuventus controvertuntur. Mater Iudittam Iuliam (*Judith-Julie*) Bernardt appellatam esse dicitur, operariam vestimentariam pecuniis egentem, filiam mercatoris perspicillorum Iudaei vagantis. Nomen patris nescitur. Archivis status civilis Parisiensibus anno 1871 combustis, dies nativitatis haud certe scitur. Biographi nonnulli aut diem 22 aut 23 Octobris 1844 dant, aliis menses Iulium vel Septembrem proponentes, quibusdam autem annum 1843 sive 1841. Illa ipsa anno 1859 se apud  praenomine *Rosine (dite Sarah)* inscripsit, unde interdum nomen nativum *Rosine Bernardt* producitur. Ipsa autem anno 1914, ad legionem honoris Francicam convocata, chartam nativitatis protulit diem 25 Septembris 1844, matrem *Judith van Hard*, patrem *Édouard Bernardt* asseverantem, locumque partús arrotundimenti XV; sed inscriptio memorialis nativitatis hodie videtur ad domum no. 5 vici Scholae Medicinae arrotundimenti VI. Etsi a matre puellula apud nutricem Britonem Quimperlaci relicta esset, ubi lingua Britonica educata erat, nonne gratiá protectoris , qui amator materterae fuisse praetenditur, ad scholam conventualem Versaliis anno fere 1853 promota erit? ubi puella confessionis Iudaicae in cantricem actricemque Christianam converti incepit.

[thumb|upright=1.5|**Sara Bernhardt** partes pueri *Zanetto* agens in ludo *[Le Passant (Coppée)|Le Passant* , a  anno fere 1869 lucis ope picta (chartula cursualis)]]
In  Parisiensis anno 1859 accepta est,  discipula, inde post tres annos abiit, praemio comoediae secundo laureata. Apud  a principio agebat, sed anno 1866 demissa est, quippe quae sociae huius theatri alapam duxisset. Statim apud Odeon incepit, ubi anno 1870 aulas histrionum in nosocomium converti curavit, ut milites in obsidione Lutetiae bellorum Germano-Francicorum vulnerati sanarentur; ipsa eo tempore Ferdinando Foch, marescalco futuro, medebatur. Apud Odeon anno 1869 partes egit pueri *Zanetto* in ludo scaenico *Le Passant* (incunabulo scriptoris ) annoque 1872 partes  reginae Hispanicae in ludo *Ruy Blas* auctoris celebris Victoris Hugo, qui eam ''Voix d'or* ("vox aurea") nuncupavit.

[thumb|left|upright=1|**Sara Bernhardt** partes agens  reginae Hispanicae in ludo *[Ruy Blas (Hugo)|Ruy Blas* Victoris Hugo anno 1872]]
Inde ad Comoediam Francicam revocatus partes Phaedrae anno 1874 in tragoedia eiusdem nominis Ioannis Racine, partes *Doña Sol* ("domina sol") anno 1877 in *Hernani* Victoris Hugo egit: cuius ludi protagonista masculinus fuit , qui, ab Odeo reiectus, apud Comoediam Francicam eodem anno atque eá inceperat. Iam celeberrima novis agnominibus nuncupabatur, *la Divine* ("illa divina") sive et *l'impératrice du théâtre* ("imperatrix theatri") Sed eisdem annis aediles eam se prostituere censerunt.

thumb|**"Sarah Bernhardt"** ab amica vel amasia  anno 1875 picta
[thumb|**Sarae Bernhardt** protome marmorea ab [Ioannes Leo Gérôme|Ioanne Leone Gérôme anno circiter 1895 facta (Museum Orsay Lutetiae inv. RF 1393)]]
[thumb|upright=1|**Sara Bernhardt** partes agens [hetaerae *Marguerite Gauthier* in ludo scaenico *La Dame aux camélias* ab Alexandro Dumas filio e mythistoria a se scripta accommodato; a  anno fere 1896 lucis ope picta]]

## Opera scripta 
* 1878 : *Dans les nuages: Impressions d'une chaise*. Lutetiae: Charpentier
* 1888 : *L'Aveu* (ludus brevis)
* 1907 : *Adrienne Lecouvreur* (ludus)
* 1907 : *Ma double vie: mémoires de Sarah Bernhardt*. Lutetiae: Fasquelle textus apud Gallica
* 1911 : *Un cœur d'homme* (ludus)
* 1920 : *Petite Idole* (mythistoria). Lutetiae
* 1920 : *Jolie Sosie* (mythistoria). Lutetiae: Nilsson

## Notae 
## Bibliographia 
* Sarah Bernhardt, *Ma Double Vie: mémoires de Sarah Bernhardt*. Lutetiae: Phébus, 2002. ISBN 978-2859408671
* Anne Delbée, *Le Sourire de Sarah Bernhardt*. Lutetiae: Le Livre de poche, 2002. ISBN 978-2253152934
* Louis Garans, *Sarah Bernhardt: Itinéraire d'une divine*. Lutetiae: Éditions Palatines, 2005. ISBN 978-2911434433
* 
* Arthur Gold, Robert Fitzdale, *Sarah Bernhardt*. Lutetiae: Gallimard, 1994. ISBN 2070731901
* Robert Gottlieb, *Sarah: the Life of Sarah Bernhardt*. Novo Portu: Yale University Press, 2010. ISBN 978-0300192599
* Noëlle Guibert, ed., *Portrait(s) de Sarah Bernhardt* [catalogus expositionis *Sarah Bernhardt ou le divin mensonge*. Lutetiae: Bibliothèque nationale de France, 2000. ISBN 2-7177-2113-4
* Claudette Joannis, *Sarah Bernhardt: Reine de l'attitude et princesse des gestes''. Lutetiae: J'ai lu, 2003. ISBN 978-2290329054
* Jacques Lorcey, ''Sarah Bernhardt, l'art et la vie*. Lutetiae: Séguier, 2005. ISBN 2-84049-417-5
* David W. Menefee, *Sarah Bernhardt in the Theater of Films and Sound Recordings.* Jefferson Carolinae Septentrionalis: McFarland, 2003. ISBN 978-0786438822
* Carol Ockman, *Sarah Bernhardt: the Art of High Drama*. Novo Portu: Yale University Press, 2005. ISBN 978-0300109191 
* 
* Sophie-Aude Picon, *Sarah Bernhardt*. Lutetiae: Gallimard Folio, 2010. ISBN 978-2070345441
* Françoise Sagan, *Sarah Bernhardt, le rire incassable*. Lutetiae: Robert Laffont, 1987
* Elizabeth Silverthorne, *Sarah Bernhardt*. Chelsea House Publishers, 2004. ISBN 978-0791074589 
* Harmen Snel, *The Ancestry of Sarah Bernhardt: A Myth Unravelled*. Amstelodami: Joods Historisch Museum, 2007. ISBN 978-90-802029-3-1 
* Hélène Tierchant, *Sarah Bernhardt: Madame « Quand même »''. Lutetiae: SW-Télémaque, 2009. ISBN 978-2753300927
* Pascale Védère d'Auria, *Il était une fois Sarah Bernhardt*. Saint-Herblain: Gulf Stream, 2009. ISBN 978-2354880569
* Louis Verneuil, *La Vie merveilleuse de Sarah Bernhardt*. Novi Eboraci: Brentano's, 1942

## Nexus externi 
* *The Sarah Bernhardt Pages* 

Categoria:Nati 1844
Categoria:Mortui 1923
Categoria:Actores Franciae
Categoria:Mulieres
Categoria:Sepulturae in Coemeterio Père Lachaise
Categoria:Alumni Conservatorii Artis Scaenicae (Lutetia)